2019. gada 4. septembrī Rīkojums Nr. 420

Rīgā (prot. Nr. 37 4. §)

**Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos**

1. Saskaņā ar 2004. gada 8. oktobrī Astanā (Kazahstānā) parakstītās Latvijas Republikas valdības un Kazahstānas Republikas valdības vienošanās par ekonomisko, zinātnisko un tehnisko sadarbību [6. pantu](https://likumi.lv/ta/id/209462-latvijas-republikas-valdibas-un-kazahstanas-republikas-valdibas-vienosanas-par-ekonomisko-zinatnisko-un-tehnisko-sadarbibu#p6) apstiprināt darbam Latvijas Republikas un Kazahstānas Republikas starpvaldību komisijā ekonomiskās, zinātniskās un tehniskās sadarbības jautājumos (turpmāk – starpvaldību komisija) Latvijas Republikas pārstāvju grupu (turpmāk – pārstāvju grupa) šādā sastāvā:

Pārstāvju grupas vadītājs

T. Linkaits – satiksmes ministrs

Pārstāvju grupas vadītāja vietnieks

Ē. Eglītis – Ekonomikas ministrijas valsts sekretārs

Pārstāvju grupas locekļi:

E. Balševics – Vides aizsardzības un reģionālās attīstības ministrijas valsts sekretārs

E. Dambekalne – Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vadītāja vietniece

I. Jirgena-Krokforda – Ārlietu ministrijas Pirmā divpusējo attiecību departamenta Austrumeiropas un Centrālāzijas valstu nodaļas pirmā sekretāre

L. Lejiņa – Izglītības un zinātnes ministrijas valsts sekretāre

Z. Liepiņa – Ekonomikas ministrijas valsts sekretāra vietniece

E. Luca-Ratfeldere – Satiksmes ministrijas Starptautisko sadarbības projektu koordinācijas departamenta direktore

J. Pogrebņaks – Latvijas Republikas ārkārtējais un pilnvarotais vēstnieks Kazahstānas Republikā

U. Reimanis – Satiksmes ministrijas valsts sekretāra vietnieks

A. Takašovs – Veselības ministrijas Eiropas lietu un starptautiskās sadarbības departamenta vecākais eksperts

A. Vahere-Abražune – Izglītības un zinātnes ministrijas Politikas iniciatīvu un attīstības departamenta direktora vietniece Eiropas Savienības un starptautiskās sadarbības jautājumos

Z. Ventere – Ārlietu ministrijas Ārējās tirdzniecības un ārējo ekonomisko sakaru veicināšanas departamenta Ārējo ekonomisko sakaru veicināšanas nodaļas vadītāja

Pārstāvju grupas atbildīgā sekretāre

D. Koļesņika – Ekonomikas ministrijas Eiropas Savienības un ārējo ekonomisko attiecību departamenta Ārējo ekonomisko attiecību nodaļas vecākā referente

2. Pārstāvju grupai ir tiesības starpvaldību komisijas darbā pieaicināt speciālistus un ekspertus.

3. Pārstāvju grupas vadītājam ir tiesības apstiprināt pārstāvjus darbam starpvaldību komisijas apakškomisijās un darba grupās.

4. Atzīt par spēku zaudējušu Ministru kabineta 2016. gada 12. oktobra rīkojumu Nr. 593 "Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos" (Latvijas Vēstnesis, 2016, 199. nr.; 2018, 106. nr.).

Ministru prezidents A. K. Kariņš

Ekonomikas ministrs R. Nemiro